**GUVERNUL ROMÂNIEI**



**HOTĂRÂRE**

**privind alocarea unor sume din Fondul de rezervă bugetară la dispoziția Guvernului,**

**prevăzut în bugetul de stat pe anul 2024, pentru suplimentarea bugetului**

**Ministerului Transporturilor și Infrastructurii**

În temeiul art. 108 din Constituția României, republicată, și al art. I, alin. (1) din Ordonanța de urgență a Guvernului nr. 46/2024 privind unele măsuri bugetare și pentru modificarea și completarea unor acte normative,

**Guvernul României adoptă prezenta hotărâre**

**Art. 1** **-** Se aprobă suplimentarea bugetului Ministerului Transporturilor și Infrastructurii pe anul 2024 cu suma de 131.300,00 mii lei, cu referire la credite bugetare și credite de angajament, la Capitolul 84.01 *”Transporturi”,* Subcapitolul 84.01.04 *”Transport Feroviar”,* Paragraful 84.01.04.02 *”Transport cu metroul”,* Titlul 40 *”Subvenții”*, Articolul 40.05 "*Subvenţii pentru transportul de călători cu metroul*", din Fondul de rezervă bugetară la dispoziția Guvernului, prevăzut în bugetul de stat pe anul 2024.

**Art. 2** (1)Ministerul Transporturilor și Infrastructurii, în calitate de ordonator principal de credite, răspunde de modul de utilizare, în conformitate cu dispozițiile legale, a sumelor alocate potrivit prevederilor art. 1.

 (2) Sumele rămase neutilizate se restituie la Fondul de rezervă bugetară la dispoziția Guvernului până la finele anului 2024.

**Art. 3** - Se autorizează Ministerul Finanțelor să introducă, la propunerea ordonatorului principal de credite, modificările corespunzătoare în structura bugetului de stat și în volumul și structura bugetului Ministerului Transporturilor și Infrastructurii pe anul 2024.

**PRIM - MINISTRU**

**ION – MARCEL CIOLACU**